69cf430123649bee3a96c01aae68084f

 Hej The Love..  

  

Jeg har et problem...  

  

Jeg har den skønneste kæreste og vi har snart været sammen i 1 år... Jeg elsker ham rigtigt højt og efter jul skal vi til at kigge på en større lejlighed sammen (:  

  

Jeg har det fedeste job og de sødeste kollegaer og kom også til at falde i med den ene for omkring 1½ år siden, selvom han havde en kæreste..  

  

Siden dengang med kollegaen har jeg gået og haft en lille uskyldig flirt med ham, vi har ikke lavet noget siden dengang, men hver gang vi er på arbejde sammen, så er det som om, at der er kemi og en flirt i luften, det føles skønt, men han har stadig en kæreste....  

  

Mit problem er så, at jeg nu er gået hen og har fået rigtige følelser for kollegaen, mens jeg samtidigt elsker min kæreste over alt på jorden. Jeg vil ikke miste nogle af dem, men min hjerne fucker så meget rundt i det, så når jeg er hjemme hos min kæreste, så tænker jeg hele tiden på min kollega og når jeg er på arbejde, så tænker jeg hele tiden på min kæreste..  

  

Vi skal snart holde julefrokost på jobbet og er lidt usikker på, om jeg er stærk nok til at holde fingrene fra kollegaen eller om alle paraderne bare falder til jorden og jeg ender som en utro taber.. For jeg ved, at min kollega intet har imod at være sin kæreste utro, for det har han jo allerede været en gang.  

  

Så jeg vil gerne have nogle råd til om man kan få styr på sine følelser eller om man bare må tage det, som det kommer og om man kan gøre noget for at holde snitterne fra sin kollega, når man har en sød kæreste derhjemme.   

  

Håber ikke dette var for forvirrende for jer.. Det eneste positive ved det er, at jeg trods alt ikke har byttet om på deres navne (:  

  

Hilsen Kristina..  

P.S Min kæreste ved godt, at jeg har været sammen med kollegaen, men han stoler på at jeg ikke kunne finde på at gøre det igen...  


Kæresten og kollegaen...
========================


ungzone.dk
2019.43

 Hej Kristina,  
Det er dejligt at høre, at du elsker din kæreste - men du har tydeligvis svært ved at holde fingrene fra din kollega, så hvor meget elsker du ham i realiteten? For mig virker det som om, du ville kunne leve uden din kæreste, til fordel for din kollega.   
Hvis du virkelig vil "satse" på din kæreste, synes jeg du skal gøre det klart for din kollega, at du har en kæreste derhjemme, som du elsker og har fremtidsplaner med. På den anden side -  har man kunne få sig selv til at gøre noget med en anden person, elsker man ikke den anden nok, synes jeg. Det burde i realiteten slet ikke være i dine tanker, om du kommer til at lave noget med ham, hvordan du skal kunne lade være osv.  
Jeg synes du skal tage en ordentlig snak med din kollega - det er på ingen måde fair, at holde din kæreste og ligeså hans egen for nar. Det har de ikke fortjent.   
Jeg håber det løser sig og du finder ud af, hvad du helst vil.  
Mvh,Emilie. 

Hej Kristina,

Sikke noget rod. Først og
fremmest vil jeg sige, at det er rigtig godt, du har fortalt din kæreste, at du
har været sammen med din kollega, og det er utrolig heldigt, at han alligevel
stoler på dig.  



Hvis du elsker din kæreste
så højt, som du skriver, må du droppe flirten med kollegaen øjeblikkeligt. Du
bliver nødt til at tænke på, hvad du har lige nu, og hvad du risikerer at miste.
Inden du tager til julefrokost, må du beslutte dig 100 procent for, at du ikke
vil være sammen med din kollega. Hvis du tager til fest med en skjult lille
tanke om, at det da kunne være meget sjovt at være sammen med ham igen, er der
stor risiko for, at det ender galt.


Hvis din kollega prøver på
noget til julefrokosten, synes jeg, du skal gøre det klart for ham, at du har
en kæreste og ikke har lyst til at være sammen med ham.

Hvis du alligevel ender med at være sammen med din kollega, synes jeg, du skal overveje, om du overhovedet skal være sammen med din kæreste, for så er det tydeligvis et tegn på, at du ikke elsker ham nok, til at lade være med at være sammen med andre.   


  



Jeg håber, du finder ud af det.

  
God julefrokost og god jul!


Masser af hilsner  

Michala

 